1. hyväksyy yhteisen tekstin;
2. kehottaa puhemiestä allekirjoittamaan säädöksen yhdessä neuvoston puheenjohtajan kanssa EY:n
perustamissopimuksen 254 artiklan 1 kohdan mukaisesti;
3. kehottaa pääsihteeriä allekirjoittamaan säädöksen tarkistettuaan, että kaikki menettelyt on suoritettu
asianmukaisesti, ja julkaisemaan sen yhteisymmärryksessä neuvoston pääsihteerin kanssa Euroopan unioninvirallisessa lehdessä;
4. kehottaa puhemiestä välittämään tämän lainsäädäntöpäätöslauselman neuvostolle ja komissiolle.
P6_TA(2006)0016
Århusin yleissopimuksen määräysten soveltaminen yhteisön toimielimiin ja
elimiin ***II
Euroopan parlamentin lainsäädäntöpäätöslauselma neuvoston yhteisestä kannasta Euroopan parla-
mentin ja neuvoston asetuksen antamiseksi tiedon saatavuutta, yleisön osallistumista päätöksente-
koon sekä oikeuden saatavuutta ympäristöasioissa koskevan Århusin yleissopimuksen määräysten
soveltamisesta yhteisön toimielimiin ja elimiin (6273/2/2005 — C6-0297/2005 — 2003/0242(COD))
(Yhteispäätösmenettely: toinen käsittely)
Euroopan parlamentti, joka
— ottaa huomioon neuvoston yhteisen kannan (6273/2/2005 — C6-0297/2005),
— ottaa huomioon ensimmäisessä käsittelyssä esittämänsä kannan (1) komission ehdotuksesta Euroopan
parlamentille ja neuvostolle (KOM(2003)0622) (2),
— ottaa huomioon EY:n perustamissopimuksen 251 artiklan 2 kohdan,— ottaa huomioon työjärjestyksen 62 artiklan,— ottaa huomioon ympäristön, kansanterveyden ja elintarvikkeiden turvallisuuden valiokunnan suosi-
tuksen toiseen käsittelyyn (A6-0381/2005),
1. hyväksyy yhteisen kannan sellaisena kuin se on tarkistettuna;2. kehottaa puhemiestä välittämään parlamentin kannan neuvostolle ja komissiolle.
(1) EUVL C 103 E, 29.4.2004, s. 612.
(2) Ei vielä julkaistu virallisessa lehdessä.
P6_TC2-COD(2003)0242
Euroopan parlamentin kanta, vahvistettu toisessa käsittelyssä 18. tammikuuta 2006, Euroopan
parlamentin ja neuvoston asetuksen (EY) N:o …/2006 antamiseksi tiedon saantia , yleisön osallistu-
misoikeutta päätöksentekoon sekä muutoksenhaku- ja vireillepano-oikeutta ympäristöasioissa
koskevan Århusin yleissopimuksen määräysten soveltamisesta yhteisön toimielimiin ja elimiin
EUROOPAN PARLAMENTTI JA EUROOPAN UNIONIN NEUVOSTO, jotka
— ottavat huomioon Euroopan yhteisön perustamissopimuksen ja erityisesti sen 175 artiklan 1 kohdan,24.11.2006 C 287 E/165 Euroopan unionin virallinen lehti
Keskiviikko, 18. tammikuuta 2006FI
— ottavat huomioon komission ehdotuksen,
— ottavat huomioon Euroopan talous- ja sosiaalikomitean lausunnon (1),
— ovat kuulleet alueiden komiteaa,— noudattavat perustamissopimuksen 251 artiklassa määrättyä menettelyä (
2),
sekä katsovat seuraavaa:
1) Yhteisön ympäristölainsäädännöllä pyritään myötävaikuttamaan muun muassa ympäristön laadun
säilyttämiseen, suojeluun ja parantamiseen , kestävän kehityksen edistämiseen sekä ihmisten
terveyden suojeluun.
2) Kuudennessa ympäristöä koskevassa yhteisön toimintaohjelmassa (3) korostetaan, kuinka tärkeää on
antaa riittävästi ympäristötietoa ja tarjota yleisölle tosiasiallinen mahdollisuus osallistua ympäristöäkoskevaan päätöksentekoon ja lisätä siten päätöksenteon vastuullisuutta ja avoimuutta sekä yleisöntietoisuutta ja tukea tehdyille päätöksille. Kuten sen edeltäjissäkin (
4), siinä kannustetaan lisäksi tehos-
tamaan yhteisön ympäristönsuojelulainsäädännön voimaansaattamista ja soveltamista, mukaan luet-
tuina yhteisön sääntöjen täytäntöönpano ja ryhtyminen toimenpiteisiin yhteisön lainsäädännön
rikkomista vastaan.
3) Yhteisö allekirjoitti 25 päivänä kesäkuuta 1998 Yhdistyneiden Kansakuntien Euroopan talouskomis-
sion yleissopimuksen tiedon saatavuudesta, yleisön osallistumisesta päätöksentekoon sekä oikeuden
saatavuudesta ympäristöasioissa (jäljempänä ’Århusin yleissopimus’). Yhteisö hyväksyi Århusin yleis-sopimuksen 17 päivänä helmikuuta 2005. Yhteisön lainsäädännön säännösten tulisi olla yleissopi-muksen mukaisia.
4) Yhteisö on jo antanut joukon lainsäädäntöä, ja lainsäädäntö kehittyy ja edistää osaltaan Århusin
yleissopimuksen tavoitteiden saavuttamista. Olisi säädettävä Århusin yleissopimuksen vaatimustensoveltamisesta yhteisön toimielimiin ja elimiin.
5) On tarkoituksenmukaista käsitellä Århusin yleissopimuksen kolmea pilaria, eli tiedon saantia , yleisön
osallistumisoikeutta päätöksentekoon ja muutoksenhaku- ja vireillepano-oikeutta ympäristöasioissa,
yhdessä säädöksessä ja antaa yhteiset säännökset tavoitteista ja määritelmistä. Tämä järkeistää lain-säädäntöä ja lisää yhteisön toimielinten ja elinten osalta toteutettujen täytäntöönpanotoimien avoi-muutta.
6) Århusin yleissopimuksen kolmessa pilarissa taatut oikeudet ovat periaatteessa voimassa ilman kansa-
laisuuteen, kansallisuuteen tai kotipaikkaan liittyvää syrjintää.24.11.2006 C 287 E/166 Euroopan unionin virallinen lehti
Keskiviikko, 18. tammikuuta 2006FI
(1) EUVL C 117, 30.4.2004, s. 52.
(2) Euroopan parlamentin kanta, vahvistettu 31. maaliskuuta 2004 (EUVL C 103 E, 29.4.2004, s. 612), neuvoston
yhteinen kanta, vahvistettu 18. heinäkuuta 2005 (EUVL C 264 E, 25.10.2005, s. 18), ja Euroopan parlamentin kanta,
vahvistettu 18. tammikuuta 2006 .
(3) Euroopan parlamentin ja neuvoston päätös N:o 1600/2002/EY, tehty 22 päivänä heinäkuuta 2002, kuudennesta
ympäristöä koskevasta yhteisön toimintaohjelmasta (EYVL L 242, 10.9.2002, s. 1).
(4) Neljäs ympäristöä koskeva yhteisön toimintaohjelma (EYVL C 328, 7.12.1987, s. 1). Viides ympäristöä koskeva
yhteisön toimintaohjelma (EYVL C 138, 17.5.1993, s. 1).
7) Århusin yleissopimuksessa viranomaiset määritellään laajasti, ja perusajatuksena on, että luonnol-
listen henkilöiden ja heidän järjestöjensä oikeudet on aina otettava huomioon julkista valtaa käytet-
täessä. Siksi on tarpeen, että tämän asetuksen soveltamisalaan kuuluvat yhteisön toimielimet jaelimet määritellään yhtä laajasti ja toimivasti kuin yleissopimuksessa. Århusin yleissopimuksen mu-kaan yhteisön toimielimet ja elimet voidaan jättää yleissopimuksen soveltamisalan ulkopuolellesilloin, kun ne käyttävät tuomio- tai lainsäädäntövaltaa. Euroopan parlamentin, neuvoston ja komis-
sion asiakirjojen saamisesta yleisön tutustuttavaksi 30 päivänä toukokuuta 2001 annetun Euroopan
parlamentin ja neuvoston asetuksen (EY) N:o 1049/2001 (
1) mukaisesti ympäristötiedon saatavuutta
koskevia säännöksiä pitäisi kuitenkin soveltaa yhteisön toimielimiin ja elimiin niiden käyttäessä lain-säädäntövaltaa.
8) Tämän asetuksen ympäristötiedon määritelmä kattaa kaikissa muodoissa olevat tiedot ympäristön
tilasta. Määritelmä on saatettu vastaamaan ympäristötiedon julkisesta saatavuudesta 28 päivänä
tammikuuta 2003 annetun Euroopan parlamentin ja neuvoston direktiivin 2003/4/EY (
2) mukaista
määritelmää, ja siihen sisältyy yhteisön lainsäädännön rikkomista koskevien menettelyjen edisty-
minen . ’Asiakirjan’ määritelmä asetuksessa (EY) N:o 1049/2001 sisältää tässä asetuksessa määritellyn
ympäristötiedon.
9) Tässä asetuksessa on tarkoituksenmukaista määritellä ’suunnitelmat ja ohjelmat’ Århusin yleissopi-
muksen määräykset huomioon ottaen ja saman lähestymistavan suuntaisesti, jota noudatetaan jäsen-valtioiden nykyisten EY:n oikeuden mukaisten velvoitteiden suhteen. ’Ympäristöön liittyvät suunni-telmat ja ohjelmat’ olisi määriteltävä sen perusteella, edistävätkö ne yhteisön ympäristöpoliittistentavoitteiden ja painopisteiden saavuttamista tai onko niillä todennäköisesti huomattava vaikutus
niiden saavuttamiseen. Kuudennessa ympäristöä koskevassa yhteisön toimintaohjelmassa vahviste-
taan yhteisön ympäristöpolitiikan tavoitteet ja niiden saavuttamiseksi suunnitellut toimet kymmenenvuoden ajaksi 22 päivästä heinäkuuta 2002 alkaen. Tämän jakson päätyttyä seuraava ympäristöäkoskeva toimintaohjelma olisi hyväksyttävä.
10) Kun otetaan huomioon ympäristölainsäädännön jatkuva kehittyminen, ympäristölainsäädännön
määritelmässä olisi viitattava perustamissopimuksessa asetettuihin yhteisön ympäristöpolitiikan
tavoitteisiin.
11) Yksittäistapauksia koskevat hallintotoimet olisi voitava saattaa sisäiseen uudelleentarkasteluun, jos
niillä on oikeudellisesti sitovia ja ulkoisia vaikutuksia. Myös laiminlyöntien olisi kuuluttava asetuksen
soveltamisalaan, jos ympäristölainsäädännössä velvoitetaan toteuttamaan hallintotoimi. Koska
yhteisön toimielinten tai elinten tuomio- tai lainsäädäntövaltaa käyttäessään toteuttamat toimetvoidaan jättää soveltamisalan ulkopuolelle, sen ulkopuolelle olisi jätettävä myös muut tutkintamenet-telyt, joissa yhteisön toimielin tai elin toimii perustamissopimuksen määräysten nojalla hallinnolli-sena uudelleentarkasteluelimenä.
12) Århusin yleissopimuksessa edellytetään, että yleisön saatavilla on ympäristötietoa joko pyynnöstä tai
siten, että yleissopimuksen soveltamisalaan kuuluvat viranomaiset levittävät tietoa aktiivisesti.Asetusta (EY) N:o 1049/2001 sovelletaan Euroopan parlamenttiin, neuvostoon ja komissioon sekäyhteisön lainsäädännöllä perustettuihin virastoihin ja vastaaviin elimiin. Asetuksessa annetaan näidentoimielinten osalta säännökset, jotka ovat pitkälti Århusin yleissopimuksen määräysten mukaisia. On
tarpeen ulottaa asetuksen (EY) N:o 1049/2001 soveltaminen kaikkiin muihin yhteisön toimielimiin
ja elimiin.
13) Niistä Århusin yleissopimuksen määräyksistä, jotka eivät sisälly kokonaan tai osittain myös asetuk-
seen (EY) N:o 1049/2001, on erityisesti ympäristötiedon keräämisen ja levittämisen osalta tarpeensäätää erikseen.24.11.2006 C 287 E/167 Euroopan unionin virallinen lehti
Keskiviikko, 18. tammikuuta 2006FI
(1) EYVL L 145, 31.5.2001, s. 43.
(2) EUVL L 41, 14.2.2003, s. 26.
14) Ympäristötiedon korkealla laadulla on keskeinen vaikutus siihen, että yleisön oikeus saada ympäris-
tötietoa toteutuu. Siksi on asianmukaista ottaa käyttöön säännöksiä, jotka velvoittavat yhteisön
toimielimet ja elimet varmistamaan tämän laadun.
15) Kun on kyse poikkeuksista ympäristötiedon saatavuutta koskeviin sääntöihin, direktiivin
2003/4/EY asiaa koskevia säännöksiä olisi sovellettava myös yhteisön toimielimiin ja elimiin.Ympäristöä koskevien tietojen saannin epäämisperusteita olisi tulkittava suppeasti ottaen huomioon
tietojen ilmaisemiseen liittyvä yleinen etu sekä se, liittyykö pyydetty tieto ympäristöpäästöihin .
16) Tartuntatautien epidemiologisen seurannan ja valvonnan verkoston perustamisesta yhteisöön
24 päivänä syyskuuta 1998 tehdyllä Euroopan parlamentin ja neuvoston päätökselläN:o 2119/98/EY (
1) on jo perustettu yhteisön laajuinen verkosto, jolla edistetään komission avulla
jäsenvaltioiden välistä yhteistyötä ja koordinaatiota eräiden tartuntatautien ehkäisyn ja valvonnan
tehostamiseksi.23 päivänä syyskuuta 2002 tehdyllä Euroopan parlamentin ja neuvoston päätökselläN:o 1786/2002/EY (
2) on hyväksytty yhteisön kansanterveysalan toimintaohjelma, joka täydentää
kansallisia järjestelmiä. Ohjelman tavoitteena on täysin Århusin yleissopimuksen vaatimusten mukai-sesti muun muassa parantaa kansanterveyttä edistävää tietoa ja tietämystä sekä valmiutta reagoida
nopeasti ja koordinoidusti terveysuhkiin. Siksi tämän asetuksen soveltamisella ei pitäisi rajoittaa
päätöksen N:o 2119/98/EY ja päätöksen N:o 1786/2002/EY soveltamista.
17) Århusin yleissopimuksessa edellytetään sopimuspuolten toteuttavan toimenpiteitä, jotta yleisö voisi
osallistua ympäristöön liittyvien suunnitelmien ja ohjelmien valmisteluun. Tällaisiin toimenpiteisiin
on sisällyttävä kohtuulliset määräajat, jotka antavat riittävästi aikaa tiedottaa yleisölle kyseisestä
ympäristöä koskevasta päätöksenteosta. Jotta yleisön osallistumisella olisi vaikutusta, sen on tapah-duttava varhaisessa vaiheessa, kun kaikki vaihtoehdot ovat vielä avoinna. Kun yhteisön toimielimetja elimet antavat yleisön osallistumista koskevia säännöksiä, niiden olisi määritettävä yleisö, joka voiosallistua.
18) Århusin yleissopimuksen 9 artiklan 3 kohdassa määrätään oikeudesta saattaa tuomioistuimessa tai
muussa menettelyssä tutkittavaksi yksityishenkilöiden ja viranomaisten sellaiset toimet ja laimin-lyönnit, jotka ovat ympäristölainsäädännön kanssa ristiriidassa. Oikeuden saatavuutta koskeviensäännösten olisi oltava perustamissopimuksen mukaisia. Tässä yhteydessä on tarkoituksenmukaista,että tämä asetus koskee ainoastaan viranomaisten toimia ja laiminlyöntejä.
19) Riittävien ja tehokkaiden oikeussuojakeinojen varmistamiseksi, Euroopan yhteisöjen tuomioistui-
messa perustamissopimuksen nojalla käytettävissä olevat oikeussuojakeinot mukaan luettuina, onaiheellista, että yhteisön toimielimelle tai elimelle, joka on toteuttanut kysymyksessä olevan hallinto-toimen tai jonka väitetään laiminlyöneen hallintotoimen, annetaan mahdollisuus harkita uudelleenaiempaa päätöstään tai toteuttaa laiminlyöty toimi.
20) Ympäristönsuojelun alalla aktiivisesti toimivilla valtioista riippumattomilla järjestöillä, jotka täyttävät
tietyt edellytykset erityisesti sen varmistamiseksi, että ne ovat riippumattomia lainkuuliaisia järjes-
töjä, joiden ensisijaisena tavoitteena on edistää ympäristönsuojelua, olisi oltava oikeus pyytääyhteisön tasolla sisäistä uudelleentarkastelua yhteisön toimielimessä tai elimessä, kun kyse on tämäntoimielimen tai elimen ympäristölainsäädännön nojalla toteuttamasta toimesta taikka laiminlyönnistä
ympäristölainsäädännön noudattamisessa.24.11.2006 C 287 E/168 Euroopan unionin virallinen lehti
Keskiviikko, 18. tammikuuta 2006FI
(1) EYVL L 268, 3.10.1998, s. 1, päätös sellaisena kuin se on viimeksi muutettuna asetuksella (EY) N:o 1882/2003
(EUVL L 284, 31.10.2003, s. 1).
(2) EYVL L 271, 9.10.2002, s. 1, päätös sellaisena kuin se on muutettuna päätöksellä N:o 786/2004/EY (EUVL L 138,
30.4.2004, s. 7).
21) Jos sisäistä uudelleentarkastelua koskevat aiemmat pyynnöt eivät ole johtaneet tulokseen, asianomai-
sen valtioista riippumattoman järjestön olisi voitava nostaa kanne yhteisöjen tuomioistuimessa asiaa
koskevien perustamissopimuksen määräysten mukaisesti.
22) Tässä asetuksessa kunnioitetaan perusoikeuksia ja noudatetaan periaatteita, jotka on tunnustettu Eu-
roopan unionista tehdyn sopimuksen 6 artiklassa ja kuvattu Euroopan unionin perusoikeuskirjassa,
erityisesti sen 37 artiklassa,
OVAT ANTANEET TÄMÄN ASETUKSEN:
I OSASTO
YLEISET SÄÄNNÖKSET
1 artikla
Tavoite
1. Tämän asetuksen tavoitteena on edistää tiedon saantia , yleisön osallistumisoikeutta päätöksentekoon
sekä muutoksenhaku- ja vireillepano-oikeutta ympäristöasioissa koskevan Yhdistyneiden Kansakuntien Euroo-
pan talouskomission yleissopimuksen (jäljempänä 'Århusin yleissopimus') mukaisten velvoitteiden täytäntöön-
panoa antamalla säännökset yleissopimuksen määräysten soveltamisesta yhteisön toimielimiin ja elimiinerityisesti:
a) takaamalla yleisölle oikeus saada yhteisön toimielinten tai elinten saamaa tai tuottamaa ja niiden
hallussa olevaa ympäristötietoa ja vahvistamalla perusehdot ja -edellytykset sekä käytännön järjestelytkyseisen oikeuden käyttämistä varten;
b) varmistamalla, että ympäristötietoa saatetaan asteittain yleisön saataville ja levitetään yleisölle, jotta
mahdollistetaan tiedon mahdollisimman laaja järjestelmällinen saatavuus ja levitys. Sitä varten edistetään
erityisesti tietoverkkojen ja/tai sähköisten välineiden käyttöä, kun se on mahdollista;
c) antamalla yleisölle mahdollisuus osallistua ympäristöä koskevien suunnitelmien, ohjelmien ja toimin-
taohjelmien valmisteluun;
d) mahdollistamalla oikeuden saatavuus ympäristöasioissa yhteisön tasolla tässä asetuksessa säädettyjen
edellytysten mukaisesti.
2. Soveltaessaan tämän asetuksen säännöksiä yhteisön toimielimet ja elimet pyrkivät auttamaan ja opas-
tamaan yleisöä tiedon saamiseksi, päätöksentekoon osallistumiseksi ja oikeuden saamiseksi ympäristöa-
sioissa.
2 artikla
Määritelmät
1. Tässä asetuksessa tarkoitetaan:
a) ’pyynnön esittäjällä’ luonnollista henkilöä tai oikeushenkilöä, joka pyytää ympäristötietoa;
b) ’yleisöllä’ yhtä tai useampaa luonnollista henkilöä tai oikeushenkilöä ja tällaisten henkilöiden muodos-
tamia yhteenliittymiä, järjestöjä tai ryhmiä;
c) ’yhteisön toimielimillä tai elimillä’ julkisia toimielimiä, elimiä, virastoja ja laitoksia, jotka on perustettu
perustamissopimuksella tai sen nojalla, paitsi silloin kun ne käyttävät tuomio- tai lainsäädäntövaltaa.
II osaston säännöksiä sovelletaan kuitenkin yhteisön toimielimiin ja elimiin niiden käyttäessä lainsäädän-
tövaltaa;24.11.2006 C 287 E/169 Euroopan unionin virallinen lehti
Keskiviikko, 18. tammikuuta 2006FI
d) ’ympäristötiedolla’ kirjallisessa, visuaalisessa, kuultavassa, sähköisessä tai muussa aineellisessa muodossa
olevaa tietoa, joka koskee:
i) ympäristön osa-alueiden, kuten ilman ja ilmakehän, veden, maaperän, maa-alueiden, maiseman ja
luontokohteiden, kosteikot sekä ranta- ja merialueet mukaan luettuina, tilaa, biologista monimuo-
toisuutta ja sen osatekijöitä, muuntogeeniset organismit mukaan lukien, ja näiden osa-alueiden
keskinäistä vuorovaikutusta;
ii) erilaisia tekijöitä, kuten aineita, energiaa, melua, säteilyä tai jätteitä, radioaktiivinen jäte mukaan
lukien, päästöjä ilmaan, veteen ja maaperään sekä muita ympäristöpäästöjä, jotka vaikuttavat tai
saattavat vaikuttaa i alakohdassa mainittuihin ympäristön osa-alueisiin;
iii) toimenpiteitä (mukaan lukien hallinnolliset toimenpiteet), kuten politiikkoja, lainsäädäntöä, suunni-
telmia, ohjelmia, ympäristösopimuksia sekä toimia, jotka vaikuttavat tai saattavat vaikuttaa i ja ii
alakohdassa mainittuihin ympäristön osa-alueisiin ja tekijöihin, sekä toimenpiteitä ja toimia, jotka
on suunniteltu suojelemaan näitä osa-alueita;
iv) ympäristölainsäädännön täytäntöönpanoa koskevia kertomuksia;
v) yhteisön lainsäädännön rikkomista koskevien menettelyjen edistyminen;
vi)kustannus-hyöty- ja muita taloudellisia analyysejä sekä oletuksia, joita käytetään iii alakohdassa
tarkoitettujen toimenpiteiden ja toimien yhteydessä; ja
vii) ihmisten terveyden ja turvallisuuden tilaa, asiaankuuluvissa tapauksissa elintarvikeketjun saastu-
minen mukaan lukien, sekä elinolojen, kulttuurikohteiden ja rakennetun ympäristön tilaa, sikäli
kuin i alakohdassa tarkoitettujen ympäristön osa-alueiden tila tai näiden osa-alueiden välityksellämikä tahansa ii ja iii alakohdassa tarkoitettu seikka vaikuttaa tai voi vaikuttaa niihin;
e) ’ympäristöön liittyvillä suunnitelmilla ja ohjelmilla’ suunnitelmia ja ohjelmia,
i) jotka ovat yhteisön toimielimen tai elimen valmistelemia , rahoittamia ja tarvittaessa niiden hyväk-
symiä;
ii) jotka ovat lainsäädännöllisten, sääntelyllisten tai hallinnollisten määräysten edellyttämiä; ja
iii) jotka edistävät yhteisön ympäristöpolitiikan tavoitteiden saavuttamista tai joilla on todennäköisesti
huomattava vaikutus niiden saavuttamiseen, sellaisina kuin tavoitteista on säädetty kuudennessa
ympäristöä koskevassa yhteisön toimintaohjelmassa tai missä tahansa myöhemmässä yleisessäympäristöä koskevassa toimintaohjelmassa.
Yleisiä ympäristöä koskevia toimintaohjelmia on myös pidettävä ympäristöön liittyvinä suunnitelmina
ja ohjelmina.
Määritelmä ei sisällä rahoitus- tai talousarviosuunnitelmia ja -ohjelmia, joissa esitetään, miten tietyt
hankkeet tai toiminnot olisi rahoitettava, tai jotka liittyvät ehdotettuihin vuosittaisiin talousarvioihin,
eikä yhteisön toimielimen tai elimen sisäisiä työohjelmia eikä yksinomaan pelastuspalvelua varten laadit-tuja hätäsuunnitelmia ja -ohjelmia.
f) ’ympäristölainsäädännöllä’ yhteisön lainsäädäntöä, jolla sen oikeusperustasta riippumatta myötävaikute-
taan seuraavien yhteisön ympäristöpolitiikan tavoitteiden saavuttamiseen perustamissopimuksen mukai-
sesti: ympäristön laadun säilyttäminen, suojelu ja parantaminen, ihmisten terveyden suojelu, luonnon-varojen harkittu ja järkevä käyttö ja sellaisten toimenpiteiden edistäminen kansainvälisellä tasolla, joillapuututaan paikallisiin, alueellisiin tai maailmanlaajuisiin ympäristöongelmiin;
g) ’hallintotoimella’ mitä tahansa yhteisön toimielimen tai elimen ympäristölainsäädännön nojalla toteut-
tamaa yksittäistä toimenpidettä, jolla on oikeudellisesti sitovia ja ulkoisia vaikutuksia;
h) ’hallinnollisella laiminlyönnillä’ sitä, että yhteisön toimielin tai elin on jättänyt g alakohdassa määritellyn
hallintotoimen toteuttamatta.24.11.2006 C 287 E/170 Euroopan unionin virallinen lehti
Keskiviikko, 18. tammikuuta 2006FI
2. Hallintotoimiin ja hallinnollisiin laiminlyönteihin eivät kuulu yhteisön toimielimen tai elimen toimen-
piteet tai laiminlyönnit silloin, kun se toimii hallinnollisena uudelleentarkasteluelimenä muun muassa seu-
raavien artiklojen nojalla:
a) perustamissopimuksen 81, 82, 86 ja 87 artikla (kilpailusäännöt);
b) perustamissopimuksen 226 ja 228 artikla (jäsenyysvelvoitteiden laiminlyöntiä koskevat menettelyt);
c) perustamissopimuksen 195 artikla (oikeusasiamiehen menettelyt);
d) perustamissopimuksen 280 artikla (Euroopan petostentorjuntaviraston OLAF:in menettelyt).
II OSASTO
YMPÄRISTÖTIEDON SAATAVUUS
3 artikla
Asetuksen (EY) N:o 1049/2001 soveltaminen
Yhteisön toimielinten tai elinten hallussa olevan ympäristötiedon saatavuutta koskeviin pyyntöihin sovelle-
taan asetusta (EY) N:o 1049/2001 ilman kansalaisuuteen, kansallisuuteen tai kotipaikkaan liittyvää syrjintää,
sekä oikeushenkilön osalta ilman sen rekisteröidyn toimipaikan tai toiminnan tosiasiallisen keskuksen
sijaintiin perustuvaa syrjintää.
Tässä asetuksessa tarkoitetaan asetuksen (EY) N:o 1049/2001 ilmaisulla ”toimielin” yhteisön toimielintä tai
elintä.
4 artikla
Ympäristötiedon kerääminen ja levittäminen
1. Yhteisön toimielinten ja elinten on järjestettävä hallussaan oleva toimintansa kannalta olennainen
ympäristötieto siten, että sitä voidaan levittää aktiivisesti ja järjestelmällisesti yleisölle erityisesti tietoverk-
kojen ja/tai sähköisten välineiden avulla asetuksen (EY) N:o 1049/2001 11 artiklan 1 ja 2 kohdan ja
12 artiklan mukaisesti. Niiden on saatettava tällainen ympäristötieto asteittain saataville sähköisiin tietokan-toihin, jotka ovat helposti yleisön saatavilla julkisten televiestintäverkkojen välityksellä. Sitä varten niidenon syötettävä hallussaan oleva ympäristötieto tietokantoihin ja varustettava nämä tietokannat hakuohjein jamuin toiminnoin, jotka auttavat yleisöä haettavan tiedon löytämisessä.
Tietoverkkojen ja/tai sähköisten välineiden avulla tarjottavan tiedon ei tarvitse sisältää ennen tämän
asetuksen voimaantuloa kerättyjä tietoja, elleivät ne ole jo saatavilla sähköisessä muodossa. Jos näin ei ole,
on selkeästi ilmoitettava, mistä kyseiset tiedot löytyvät ja miten ne voi saada käyttöön.
Yhteisön toimielinten ja elinten on pyrittävä kaikin kohtuullisin keinoin siihen, että niiden hallussa oleva
ympäristötieto säilytetään sellaisessa muodossa tai formaatissa, jossa se on helposti jäljennettävissä jakäytettävissä tietoverkoissa tai muissa sähköisissä välineissä.
2. Tarjottava ja levitettävä ympäristötieto on tarvittaessa ajantasaistettava. Asetuksen (EY)
N:o 1049/2001 12 artiklan 2 ja 3 kohdassa ja 13 artiklan 1 ja 2 kohdassa lueteltujen asiakirjojen lisäksitietokantojen tai rekisterien on sisällettävä seuraavaa:
a) ympäristöä koskevien tai siihen liittyvien kansainvälisten valtiosopimusten, sopimusten ja yleissopi-
musten tekstit sekä yhteisön lainsäädäntötekstit ja ympäristöön liittyvät toimintaohjelmat , suunnitelmat ja
ohjelmat;24.11.2006 C 287 E/171 Euroopan unionin virallinen lehti
Keskiviikko, 18. tammikuuta 2006FI
b) yhteisön toimielinten tai elinten sähköisessä muodossa laatimat tai hallussaan pitämät a kohdassa tarkoi-
tettujen välineiden täytäntöönpanon edistymistä koskevat kertomukset;
c) yhteisön lainsäädännön rikkomista koskevien menettelyjen edistyminen;
d) jäljempänä 4 kohdassa tarkoitetut kertomukset ympäristön tilasta;
e)tiedot tai yhteenvedot tiedoista, jotka on saatu ympäristöön vaikuttavien tai siihen todennäköisesti
vaikuttavien toimien seurannasta;
f)luvat, joilla on merkittävä vaikutus ympäristöön, ja ympäristöä koskevat sopimukset, tai viittaus paik-
kaan, josta tällaista tietoa voidaan pyytää tai josta se on saatavissa;
g)tutkimukset ympäristövaikutuksista ja riskiarvioinnit, jotka koskevat ympäristön osa-alueita, tai viittaus
paikkaan, josta tällaista tietoa voidaan pyytää tai josta se on saatavissa.
3. Yhteisön toimielimet ja elimet voivat soveltuvissa tapauksissa täyttää 1 ja 2 kohdassa esitetyt vaati-
mukset luomalla linkkejä sellaisille Internet-sivuille, joilta tieto on löydettävissä.
4. Komissio varmistaa, että ympäristön tilasta julkaistaan säännöllisin, enintään neljän vuoden välein
selvitys, joka sisältää myös ympäristön laatua ja ympäristökuormitusta koskevia tietoja, ja että selvitystälevitetään.
5 artikla
Ympäristötiedon laatu
1. Yhteisön toimielinten ja elinten on toimivaltansa rajoissa varmistettava, että kaikki niiden kokoamat
tai niiden puolesta kootut tiedot ovat ajantasaisia, täsmällisiä ja vertailukelpoisia.
2. Yhteisön toimielinten ja elinten on pyynnöstä ilmoitettava pyynnön esittäjälle, mistä voi saada tietoa,
jos sellaista on saatavilla, tietojen kokoamisessa käytetyistä mittausmenetelmistä, kuten analysointi-, näyt-
teenotto- ja näytteen esikäsittelymenetelmistä. Vaihtoehtoisesti ne voivat viitata käytettyyn standardoituunmenetelmään.
6 artikla
Poikkeusten soveltaminen ympäristötiedon saatavuutta koskeviin
pyyntöihin
1. Yhteisön toimielimet ja elimet voivat evätä ympäristötiedon luovuttamisen tai päättää olla levittä-
mättä ympäristötietoa ainoastaan direktiivin 2003/4/EY 4 artiklassa tai tämän artiklan 2 kohdassatarkoitetun poikkeuksen nojalla .
2. Asetuksen (EY) N:o 1049/2001 4 artiklassa esitettyjen poikkeusten lisäksi yhteisön toimielimet ja
elimet voivat evätä ympäristötiedon luovuttamisen, jos tiedon ilmaiseminen vaikuttaisi haitallisesti tiedon
kohteena olevan ympäristön, kuten harvinaisten lajien pesimispaikkojen, suojeluun.24.11.2006 C 287 E/172 Euroopan unionin virallinen lehti
Keskiviikko, 18. tammikuuta 2006FI
7 artikla
Sellaista ympäristötietoa koskevat pyynnöt, joka ei ole yhteisön
toimielimen tai elimen hallussa
Jos yhteisön toimielin tai elin vastaanottaa ympäristötiedon saatavuutta koskevan pyynnön ja mainittu tieto
ei ole kyseisen yhteisön toimielimen tai elimen hallussa, sen on mahdollisimman nopeasti, kuitenkin
viimeistään 15 työpäivän kuluessa, ilmoitettava pyynnön esittäjälle yhteisön sen toimielimen tai elimen
taikka sen direktiivissä 2003/4/EY tarkoitetun viranomaisen nimi, jolta toimielimen tai elimen käsityksenmukaan voi pyytää haluttua tietoa, tai toimitettava pyyntö kyseeseen tulevalle yhteisön toimielimelle tai
elimelle taikka viranomaiselle ja ilmoitettava siitä pyynnön esittäjälle.
8 artikla
Maksut
Asetuksen (EY) N:o 1049/2001 soveltamisalan piiriin kuulumattomat yhteisön toimielimet ja elimet
voivat silloin, kun mainitun asetuksen 10 artiklaa ei sovelleta, periä kohtuullisen maksun tietojen anta-misesta. Niiden on julkistettava ja annettava pyynnön esittäjien saataville perittävien maksujen luettelo,josta ilmenevät olosuhteet, joissa maksuja voidaan periä tai jättää perimättä, sekä tilanteet, joissatietojen saaminen edellyttää kyseisen maksun suorittamista etukäteen.
9 artikla
Yhteistyö
Kun ihmisten terveyteen tai henkeen taikka ympäristöön kohdistuu välitön uhka, joko ihmisen toimin-
nasta tai luonnollisista syistä johtuva, yhteisön toimielinten ja elinten on direktiivissä 2003/4/EY tarkoitet-
tujen viranomaisten pyynnöstä tehtävä yhteistyötä näiden viranomaisten kanssa ja autettava niitä, jotta
nämä voisivat levittää välittömästi ja viipymättä yleisölle, johon uhka saattaa kohdistua, kaiken ympäristö-tiedon, jonka avulla yleisö voi ryhtyä toimiin uhasta aiheutuvan haitan ehkäisemiseksi tai minimoimiseksi ,
siltä osin kuin tällainen tieto on yhteisön toimielinten ja elinten ja/tai mainittujen viranomaisten hallussatai niiden puolesta toisen hallussa.
Ensimmäistä alakohtaa sovelletaan rajoittamatta minkään yhteisön lainsäädännössä ja erityisesti päätöksessä
N:o 2119/98/EY ja päätöksessä N:o 1786/2002/EY asetetun erityisen velvollisuuden soveltamista.
III OSASTO
YLEISÖN OSALLISTUMINEN YMPÄRISTÖÖN LIITTYVIEN
SUUNNITELMIEN, OHJELMIEN JA TOIMINTAOHJELMIEN
VALMISTELUUN
10 artikla
1. Valmistellessaan, muuttaessaan tai tarkistaessaan ympäristöön liittyvää suunnitelmaa, ohjelmaa
tai toimintaohjelmaa yhteisön toimielimet ja elimet tiedottavat asiasta yleisölle joko julkisilla ilmoituk-silla tai muulla asianmukaisella tavalla, kuten sähköisten viestinten välityksellä. Kyseisen tiedon on
sisällettävä, kun sellaisia on käytettävissä, ehdotusluonnos ja valmisteltavaan, muutettavaan tai tarkis-
tettavaan suunnitelmaan, ohjelmaan tai toimintaohjelmaan liittyvät ympäristötiedot tai -arvioinnit.24.11.2006 C 287 E/173 Euroopan unionin virallinen lehti
Keskiviikko, 18. tammikuuta 2006FI
2. Ympäristöön liittyvää suunnitelmaa, ohjelmaa tai toimintaohjelmaa valmisteleva, muuttava tai
tarkistava yhteisön toimielin tai elin tiedottaa yleisölle sen osallistumista koskevista käytännön järjeste-
lyistä, erityisesti yhteisön toimielimen tai elimen hallinnollisesta yksiköstä, josta asiaan liittyvää tietoaon saatavissa ja jonne voi lähettää huomautuksia ja kysymyksiä, sekä huomautusten lähettämisenmääräajoista.
3. Yhteisön toimielimet tai elimet huolehtivat käytännön järjestelyistä, jotta yleisölle annetaan
mahdollisuus esittää varhaisessa vaiheessa huomautuksia ja mielipiteitä ennen suunnitelmasta, ohjel-
masta tai toimintaohjelmasta päättämistä. Suunnitelman, ohjelman tai toimintaohjelman luonteestariippuen on yleisölle annettava mahdollisuus esittää huomautuksia sen valmistelun, muuttamisen taitarkistamisen eri vaiheissa.
Kyseisten käytännön järjestelyiden on sisällettävä eri vaiheiden kohtuulliset määräajat , niin että yleisöllä
on riittävästi aikaa saada tietoa sekä valmistautua ja tosiasiallisesti osallistua ympäristöä koskevaan päätök-sentekoon. Pääsääntöisesti on ympäristöön liittyvää suunnitelmaa, ohjelmaa tai toimintaohjelmaa
koskevassa kirjallisessa kuulemisessa asetettava kahdeksan viikon määräaika huomautusten vastaanot-tamiselle. Kun järjestetään kokouksia tai kuulemisia, on niistä tiedotettava vähintään kahdeksan viikkoa
etukäteen . Määräaikoja voidaan lyhentää kiireellisissä tapauksissa tai jos yleisöllä on jo ollut mahdollisuus
esittää kyseistä suunnitelmaa, ohjelmaa tai toimintaohjelmaa koskevia huomautuksia.
11 artikla
Yleisön osallistumisen huomioon ottaminen
Yhteisön toimielimet ja elimet ottavat ympäristöön liittyvästä suunnitelmasta, ohjelmasta tai toimin-
taohjelmasta päättäessään asianmukaisesti huomioon yleisön osallistumisen tulokset.
Yhteisön toimielimet ja elimet tiedottavat yleisölle suunnitelmasta, ohjelmasta tai toimintaohjelmasta,
sen teksti mukaan lukien, sekä niistä perusteluista ja näkökohdista, joihin päätös pohjautuu, mukaan
lukien yleisön osallistumista koskevat tiedot.
IV OSASTO
SISÄINEN UUDELLEENTARKASTELU JA OIKEUDEN SAATAVUUS
12 artikla
Hallintotoimien sisäistä uudelleentarkastelua koskeva pyyntö
1. Jokainen valtioista riippumaton järjestö, joka täyttää 13 artiklassa esitetyt edellytykset, on oikeutettu
pyytämään sisäistä uudelleentarkastelua siltä yhteisön toimielimeltä tai elimeltä, joka on toteuttanut ympä-
ristölainsäädännön nojalla hallintotoimen, tai väitetyn hallinnollisen laiminlyönnin osalta siltä toimielimeltätai elimeltä, jonka olisi pitänyt toteuttaa tällainen toimi.
Tällainen pyyntö on tehtävä kirjallisesti kahdeksan viikon kuluessa hallintotoimen hyväksymisestä, siitä
ilmoittamisesta tai sen julkaisemisesta, sen mukaan, mikä näistä on tehty viimeksi, tai väitetyn laimin-
lyönnin osalta kahdeksan viikon kuluessa ajankohdasta, jolloin hallintotoimi olisi pitänyt tehdä. Pyynnössä
on esitettävä perusteet uudelleentarkastelulle.24.11.2006 C 287 E/174 Euroopan unionin virallinen lehti
Keskiviikko, 18. tammikuuta 2006FI
2. Edellä 1 kohdassa tarkoitetun yhteisön toimielimen ja elimen on käsiteltävä kaikki tällaiset pyynnöt,
jolleivät ne ole selvästi perusteettomia. Sen on ilmoitettava perustelunsa kirjallisessa vastauksessa mahdolli-
simman pian ja viimeistään kahdentoista viikon kuluttua pyynnön vastaanottamisesta.
3. Jos yhteisön toimielin tai elin ei kohtuullisista yrityksistä huolimatta kykene toimimaan 2 kohdan
mukaisesti, sen on ilmoitettava pyynnön tehneelle valtioista riippumattomalle järjestölle mahdollisimmanpian ja viimeistään kyseisessä kohdassa mainitussa määräajassa, minkä vuoksi se on jättänyt toimimatta ja
milloin se aikoo toimia.
Joka tapauksessa yhteisön toimielimen tai elimen on toimittava kahdeksantoista viikon kuluessa pyynnön
vastaanottamisesta.
13 artikla
Puhevallan edellytykset yhteisön tasolla
1. Valtioista riippumattomalla järjestöllä on oikeus pyytää 12 artiklan mukaista sisäistä uudelleentarkas-
telua edellyttäen, että:
a) se on riippumaton ja lainkuuliainen voittoa tavoittelematon oikeushenkilö jonkin jäsenvaltion kansal-
lisen lainsäädännön tai käytännön nojalla;
b) sen ensisijaisena ilmoitettuna tavoitteena on edistää ympäristönsuojelua ympäristölainsäädännön puit-
teissa ja/tai kestävää kehitystä ;
c) se on ollut olemassa yli kahden vuoden ajan ja se pyrkii aktiivisesti b alakohdassa tarkoitettuun tavoit-
teeseen;
d) sisäistä uudelleentarkastelua koskevan pyynnön aihe kuuluu sen tavoitteen ja toimialan piiriin.
2. Komissio antaa säännökset, jotka ovat tarpeen 1 kohdassa mainittujen perusteiden avoimen ja
johdonmukaisen soveltamisen varmistamiseksi.
14 artikla
Kanne Euroopan yhteisöjen tuomioistuimessa
1. Sisäistä uudelleentarkastelua koskevan pyynnön 12 artiklan nojalla tehnyt valtioista riippumaton
järjestö voi nostaa kanteen Euroopan yhteisöjen tuomioistuimessa perustamissopimuksen asiaankuuluvienmääräysten mukaisesti.
2. Jos yhteisön toimielin tai elin jättää toimimatta 12 artiklan 2 tai 3 kohdan mukaisesti, valtioista riip-
pumaton järjestö voi nostaa kanteen Euroopan yhteisöjen tuomioistuimessa perustamissopimuksen asiaan-kuuluvien määräysten mukaisesti.
V OSASTO
LOPPUSÄÄNNÖKSET
15 artikla
Täytäntöönpanotoimenpiteet
Yhteisön toimielinten ja elinten on tarvittaessa mukautettava työjärjestyksensä tämän asetuksen säännök-
siin. Näiden mukautusten on tultava voimaan … (*).24.11.2006 C 287 E/175 Euroopan unionin virallinen lehti
Keskiviikko, 18. tammikuuta 2006FI
(*)Tämän asetuksen voimaantulopäivä .
16 artikla
Voimaantulo
Tämä asetus tulee voimaan kolmantena päivänä sen jälkeen, kun se on julkaistu Euroopan unionin viralli-
sessa lehdessä.
Sitä sovelletaan … (*)alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty …ssa/ssä … päivänä …kuuta …
Euroopan parlamentin puolesta
PuhemiesNeuvoston puolesta
Puheenjohtaja
(*)Kolmen kuukauden kuluttua tämän asetuksen voimaantulopäivästä.
P6_TA(2006)0017
Afganistan
Euroopan parlamentin päätöslauselma Afganistanista
Euroopan parlamentti, joka
— ottaa huomioon aikaisemmat päätöslauselmansa Afganistanista,
— ottaa huomioon, että 18. syyskuuta 2005 pidetyissä parlamenttivaaleissa Afganistaniin valittu uusi
parlamentti aloitti toimintansa 19. joulukuuta 2005,
— ottaa huomioon, että kansalliskokouksen valitseminen saattoi käytännössä päätökseen prosessin, joka
käynnistettiin Bonnin sopimuksilla 5. joulukuuta 2001,
— ottaa huomioon maakuntavaltuustojen valitsemisen jokaisessa maan 34 maakunnassa,— ottaa huomioon EU:n ja Afganistanin kumppanuutta koskevan yhteisen julkilausuman, joka allekirjoi-
tettiin Strasbourgissa 16. marraskuuta 2005,
— ottaa huomioon, että Lontoossa 31. tammikuuta 2006 avataan kansainvälinen konferenssi, jonka
tarkoituksena on saada aikaan Afganistania koskeva Bonnin sopimuksen seurantasopimus ja jossa käsi-tellään tapoja, joilla kansainvälinen yhteisö voi tukea turvallisuutta, hallintomenettelyä ja kehittä-mishaasteita Afganistanissa,
— ottaa huomioon työjärjestyksen 103 artiklan 4 kohdan,
A. ottaa huomioon, että uuden perustuslain hyväksyminen tammikuussa 2004, presidentinvaalien järjestä-
minen lokakuussa 2004 sekä parlamenttivaalien ja maakuntavaalien järjestäminen syyskuussa 2005 –joista kummassakin tapauksessa miljoonat rekisteröidyt äänestäjät käyttivät äänioikeuttaan – olivatkaikki merkittäviä askelia siirtymävaiheen prosessissa, jonka tarkoituksena on edustavampien ja demok-
raattisempien instituutioiden luominen, mikä edistää Afganistanin rauhanomaisen ja kestävän tulevai-
suuden turvaamista neljännesvuosisadan jatkuneiden konfliktien ja sorron jälkeen,24.11.2006 C 287 E/176 Euroopan unionin virallinen lehti
Keskiviikko, 18. tammikuuta 2006FI